มื้อกลางวันน้องที่ทำงานชวนมาทานเป็ดประจักษ์ค่ะ เราก็เห็นว่าไม่ได้มานานแล้วเนอะก็โอเค ไปถึงร้านตอนเที่ยงนิดๆ ลูกค้าค่อนข้างแน่นแล้วค่ะ ต้องขึ้นไปนั่งชั้น2 ซึ่่งก็ยังพอมีที่นั่งว่างอยู่2-3โต๊ะ พนักงานก็มารับออเดอร์

เมนูที่สั่ง คือ
- ข้าวหน้าเป็ด (40 บาท)
จานนี้โอเคค่ะ เนื้อเป็ดนุ่ม น้ำเป็ดอร่อย ราคารับได้ 

- เกีียวกุ้งเป็ดแห้ง (70 บาท)
เมนูนี้แหละค่ะที่รับราคาไม่ค่อยได้ ส่วนตัวเราว่าแพงเกินไป รสชาติก็ไม่สมกับราคา เกี๊ยวกุ้งมี 5 ตัวซึ่งก็ไม่ใช่กุ้งล้วน มีผสมหมูสับด้วย เป็ดย่างโอเค แต่ราดน้ำมันกระเทียมเจียวมาเยอะมากทำให้ไม่ค่อยได้รสชาติน้ำเป็ดเลย มีแต่ความมัน

แล้วเราขอน้ำซุปไปตั้งแต่ตอนสั่งอาหารก็ยังไม่ได้ ทานใกล้เสร็จแล้วไม่ไหวจริงๆมันเลี่ยน เลยขอน้ำซุปกับพนักงานอีกที พอยกมาให้แทบอยากบอกว่าไม่ต้องเอามาก็ได้ เพราะรสชาติมันก็คือน้ำเปล่าธรรมดานี่เองค่ะ จืดชืด ไม่หอม ไม่มีรสชาติอะไรเลย ร้านชื่อไม่ดังยังอร่อยกว่าอีก

ปล.สั่งน้ำแข็งเปล่า 2 แก้ว แก้วละ 2 บาท ใส่น้ำชามาให้เรียบร้อย พอดื่มน้ำหมดจะเติมก็ไม่มีเหยือก เรียกพนักงานก็ไม่สนใจเลยกลับก็ได้ รู้สึกเสียดายเงินค่าน้ำจริงๆ -.-